CELEX: 62013CN0258
Language: sk
Date: 2013-05-13 00:00:00
Title: Vec C-258/13: Návrh na začatie prejudiciálneho konania, ktorý podal Varas Cíveis de Lisboa (Portugalsko) 13. mája 2013 — Sociedade Agrícola e Imobiliária da Quinta de S. Paio, Lda/Instituto da Segurança Social, IP

27.7.2013   
            
            
               SK
            
            
               Úradný vestník Európskej únie
            
            
               C 215/7
            
         Návrh na začatie prejudiciálneho konania, ktorý podal Varas Cíveis de Lisboa (Portugalsko) 13. mája 2013 — Sociedade Agrícola e Imobiliária da Quinta de S. Paio, Lda/Instituto da Segurança Social, IP
   (Vec C-258/13)
   2013/C 215/08
   Jazyk konania: portugalčina
   
      Vnútroštátny súd, ktorý podal návrh na začatie prejudiciálneho konania
   
   Varas Cíveis de Lisboa
   
      Účastníci konania pred vnútroštátnym súdom
   
   
      Žalobkyňa: Sociedade Agrícola e Imobiliária da Quinta de S. Paio, Lda
   
      Žalovaný: Instituto da Segurança Social, IP
   
      Prejudiciálne otázky
   
   Je v súlade s článkom 47 Charty základných práv Európskej únie (1), ktorý stanovuje právo na účinnú súdnu ochranu, taká vnútroštátna právna úprava, ktorá vylučuje prístup právnických osôb založených na účely dosahovania zisku k bezplatnej právnej pomoci?
   Má sa článok 47 Charty základných práv Európskej únie vykladať v tom zmysle, že právo na účinnú súdnu ochranu je zaručené aj vtedy, keď vnútroštátne právo členského štátu napriek tomu, že vylučuje právnické osoby založené na účely dosahovania zisku z bezplatnej právnej pomoci, ich automaticky oslobodzuje od nákladov a poplatkov súvisiacich so súdnym konaním v prípade ich platobnej neschopnosti alebo pokiaľ sa nachádzajú v procese reštrukturalizácie podniku?
   
      (1)  Ú. v. EÚ C 364, 2000, s. 1.